title: I Dadong Dengkot
text: Ditu lantas Dadong Dengkot miwah cucunné belianga baju anyar olih Pak Amir. Kabenengan masih Pak Amir ngajak kurenanné tuah padaduanan. Samaliha Pak Amir sampun duang dasa tiban makurenan durung madué pianak. Pak Amir anak kuturunan India sampun selaé tiban ngoyong di Bali ento krana ia cacep mabasa Bali. Geginan Dadong Dengkot miwah cucunné tuah ngiwasin anak mablanja di toko Pak Amir. Nyingakin Dadong Dengkot seleg magaé Pak Amir marasa lega. Kurenan Pak Amir taler sayang pesan tekén Gedé Lara, ditu kadaut keneh kurenan Pak Amir jagi ngangkat Gedé Lara dadi pianakné. Nanging Pak Amir tusing bani maorahan tekén Dadong Dengkot.